Universitatea Cluj a reușit să prelungească contractele cu doi fotbaliști
Universitatea Cluj anunţă că a ajuns, joi, la o înţelegere privind prelungirea contractului cu Dorinel Oancea. Acesta va evolua pentru ”U” pentru cel puţin încă un sezon, potrivit news.ro.
Dorinel Oancea a ajuns la FC Universitatea Cluj la mijlocul sezonului 2022/2023, debutând oficial pe 20 ianuarie 2023 într-o victorie cu FC Volutnari.
Fundaşul dreapta în vârstă de 27 de ani a evoluat în 47 de partide pentru ”U” în toate competiţiile, marcând primul gol în tricoul Universităţii în partida cu Dinamo din penultima etapă a play-out-ului Superligii.
De asemenea, Gabriel Simion, unul dintre jucătorii de bază în linia de mijloc a Universităţii în sezonul recent încheiat, a semnat prelungirea contractului.
Gabriel Simion a ajuns la FC Universitatea Cluj după startul sezonului 2022/2023, îmbrăcând pentru prima dată tricoul echipei clujene într-un duel cu UTA Arad.
Mijlocaşul defensiv în vârstă de 26 de ani a evoluat până acum în 66 de partide pentru ”U” în toate competiţiile.